OpenLLM-France/wikimedia huggingface dataset:
# Luzula sylvatica

Luzula sylvatica :
| Luzula sylvatica ||
| Classifica scentifica ||
| Regnu | Plantae |
| Divisione | Magnoliophyta |
| Classa | Liliopsida |
| Ordine | Juncales |
| Famiglia | Juncaceae |
| Generu | Luzula |
| Nome binuminale ||
| Luzula sylvatica ( Huds. ) Gaudin , 1811 ||
Luzula sylvatica hè una pianta chì face parte di a famiglia di e Juncaceae.

## Descrizzione

Luzula sylvatica hè una spezia di piante di a famiglia di e Juncaceae. Hè una pianta erbacea vivace chì aghjunghje di regula un'altezza da 30 à 80 cm. E casce sò lineare, larghe, verde scuru è prisentanu peli bianchi u longu di i lati. I fiori, chì appariscenu di regula trà aprile è lugliu, sò brunicci è ragruppati in gaspe lene.

## Ripartizione

Originaria di l'Eurasia, Luzula sylvatica si trova in parte assai di l'Europa, cumpresu l'isule Britanniche, è hè ancu sparta in Asia di u Punente è in Africa Suprana. Priferisce e terre umite è acide di e fureste di frunduti, à spessu sottu à i lochi cuperti di lecce, di faghi è di vitulli. Omu a trova tantu à spessu in boschi di coniferi.
Luzula sylvatica hè prisente in Corsica ma hè rara.

## Biolugia

Luzula sylvatica hè una pianta vivace chì si riproduce per u più per via di granelli. A fiuritura hà locu di veranu è d'istate. I fiori sò impullinati da u ventu o da insetti. I granelli sò spergugliati da u ventu o da animali. 'Ssa pianta hà una crescita relativamente lenta è pò furmà piccule culonie in u so ambiente naturale.

## Cunsirvazione

Benchì Luzula sylvatica ùn sia micca attualmente cunsiderata cum'è una spezia minacciata, hè però affittata da a perdita di u so ambiente duvuta à l'urbanisazione, à u sfruttamentu furestieru è à a cunvirsione di e terre in agricultura.
Sforzi di cunsirvazione sò messi in ballu in certe rigione per pruteghje l'ambienti di a Luzula sylvatica. 'Ssi sforzi cumprendenu a prutezzione di e fureste anziane, a risturazione di l'ambienti furestieri sgradati è l'educazione di u publicu annantu à l'impurtanza di a cunsirvazione di l'ambienti furestieri. In certe rigione, prugetti sò stati messi in campu per piantà torna Luzula sylvatica in ambienti induve ella hè sparita.

## Riferimenti

* Jeanmonod D. & Gamisans J. (2013) Flora Corsica (2 ed), Edisud.

## Note

* ↑ Jeanmonod & Gamisans (2013).

## Altri prugetti

* Luzula sylvatica annantu à Wikimedia Commons.
# Luís Figo

'Ssu artìculu hè in custruzzione. Pudete cuntribuisce à a so redazzione.
Luís Filipe Madeira Caeiro Figo (natu in u 1972) hè un exi ghjucadore di pallò portughese.
# 1u di ferraghju

U primu di ferraghju hè u 32$^u$ ghjornu di l'annu in u calendariu gregurianu. Restanu 333 ghjorni à a fine di l'annu (334 sì hè bisestile).

## Nascite

* Clark Gable (1u di ferraghju 1901-16 nuvembri 1960), 1940

## Celebrazioni
### Santi

Santa Viridiana. U Beatu Andria di Segni.
Viridiana hè una santa taliana nata in Castelfiorentino, vicinu à Firenze, versu l'annu 1178. Era a figliola di un signoru, Attavanti di casata. Da zitella li piacia di esse sola è di fà penitenza, ma i demonii a frasturnavanu.
A' l'età di 30 anni, dopu à un pelegrinaggiu in Santiagu di Compostella è unu in Roma, si ritira in una cellula di u castellu paternu è ci stà chjusa 34 anni, sinu à a morte, u 1u ferraghju 1247, à l'età di 69 anni.
In quella cellula chjusa, ci entrianu quantunque i demonii pigliendu a forma di dui serpi.
I so paisani venianu à vedela è li purtavanu roba ch'ella dava à i poveri. In u 1221, hà avutu a visita di San Francescu d'Assisi.
In Castelfiorentino, in u 1939, anu fattu una chjesa per riceve e so reliquie.
Andria di Segni, natu in Anagni l'annu 1230, hè mortu in Roma in u 1302. Dopu à essesi fattu frate di San Francescu, ebbe u permessu di andà à vive in e grotte di l'Appennini, ciò chì piacì pocu à i soi chì tenianu à a vita in sucietà è à l'onori. Pensate chì, mentre ch'ellu facia u rimitu, un ziu è un nipote sò stati eletti papa, u primu: Lisandru IV (1354-1361), u secondu: Bonifaziu VIII (1294-1303). Tramindui averebbinu vulsutu fanne un cardinale, ma Andria ricusò. Purtantu ne era assai capace. Dicenu ancu ch'ellu serebbi statu un teologu famosu, à paru, o quasi, à San Tumasgiu d'Aquinu, chì avia 5 anni di più chè ellu, San Bonaventura, più vechju di 9 anni, o Duns Scot, più giovanu di 36 anni.
Andria avia à fà cù u diavule, chì u persecutavanu, è cù l'anime di u Purgatoriu, chì venianu à contalli i so guai. E gioe di u Paradisu l'hà cunnusciute nanzu di more chì, ore è ore, ogni ghjornu, li si paria di esseci.
Etimolugia, casate è nomi: Cf u 30 nuvembre.

## Ligami esterni

* Almanaccu Adecec 2007 Archiviu 2007-02-12 at the Wayback Machine
# 1 di ghjugnu

U 1 di ghjugnu hè u 152esimu ghjornu (u 153esimu ghjornu s'è l'annata hè bisesta) di u calendariu gregorianu.

## Nascite

* 1996: Tom Holland, attore brittannicu

## Celebrazione
### Feste
### I Santi

Santu Ghjustinu. Santu Panfilu.
Ghjustinu hè natu in Palestina versu l'annu 100. Inchietu di a so sorte è circhendu u veru, hà studiatu tutte e filosufie. Hè statu delusu da i stoichi, da i peripatetichi è da i pitagorichi. Ma, leghjendu à Platone, hè entratu in visibiliu. Hà dettu: "Mi s'hè parsu chì, prestu, averebbi cunnusciutu u Signore. Allora, mi ne sò andatu solu in un locu desertu, in bordu di mare".
Custì, hà trovu un vechju chì filosufava ancu ellu è chì l'hà dettu: "Prega sè tù voli truvà a luce". Ghjustinu hà lettu e Sante Scritture è hà pregatu. E' hà cunnusciutu a fede è a pace.
Hà passatu u restu di a so vita à leghje è à insegnà. Di i so scritti, ne restà trè: duie Apolugie di u Cristianisismu è un Dialogu. Era andatu in Roma per apre una scola, scunvince i pagani, è furmà d'altri apolugisti.
Hè statu arrestatu per via di a so azzione prupagandista. Pudia francassi di a cundanna s'ellu avia rinunciatu à a so fede, ma disse à u ghjudice: "Quandu omu hà trovu a verità, ùn si volta micca in l'errore". E' cusì hè statu cundannatu à morte.
Etimolugia: da u lat. "justus" (ghjustu, ragiunevule).
Casate: Giusti, Giustini, Giustiniani.
Nomi: Ghjusta, Ghjustina, Ghjustiniana, Ghjustinianu, Ghjustinu, Ghjustu, Giusta, Giustina, Giustino, Giusto, Justa, Juste,Justin, Justine, Justinien, Justinienne, Justino, Justis, Justus.
Prutezzione: Ghjustinu hè u santu patrone di i filosufi.
Panfilu era un Libanese di Beirut natu versu l'annu 240, mortu in Cesarea di Palestina u 13 ferraghju di l'annu 309.
Dopu à avè studiatu in Alessandria, si era fattu prete è avia fattu scola in un stabilimentu creatu da Origenu in Cesarea marittima. Custì, ci era una bibliotevca magnifica. Ellu l'hà accresciuta sinu à 30.000 vulumi.
Quand'ellu scrisse una Storia Ecclesiastica, l'arrestonu. Fù marturiatu è lampatu in una prigiò duv'ellu stete dui anni scrivendu una Apolugia di Origenu. Da prigiò u ci anu cacciatu per tumballu.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 1u di ghjennaghju

U primu di ghjennaghju hè u 1$^u$ ghjornu di l'annu in u calendariu gregurianu. Restanu 364 ghjorni à a fine di l'annu (365 sì hè bisestile).

## Avenimenti
### In Corsica

* 1765 - Apre l'Università di Corsica in Corti.

## Celebrazioni

* Capu d'annu

### Santi

Maria Vergine, Madre di Diu.
Maria, in Ebreu Miriam, era figliola di Ghjuvacchinu è d'Anna. Cù Ghjiseppu, u so sposu, chì ùn l'avia ancu "cunnusciuta", stavanu in Nazaret di Galilea quandu ella ricevì a visita di u Spiritu Santu, è si truvò incinta.
Dopu, durante trè mesi, si ne và à stà ind'è a so cucina Lisabetta, a mamma di u Precursore.
Quandu i Rumani facenu u censimentu di a pupulazione, Maria è Ghjiseppu sò arregistrati in Bettelemme, à ottu chilometri da Ghjerusalemme. Custì, Maria parturisce di Ghjesù.
Per salvà u criaturu da u massacru di i Nucenti, cumandatu da Erode, i genitori u si portanu in Egittu.
Rivenuti in Bettelemme à a morte d'Erode, Maria ci stà torna vinticinque anni.
Dopu avè assistitu à a crucifissione, a Madre addulurata si ne và à stà ind'è Ghjuvanni. Hè forse morta in Ghjerusalemme.
Etimolugia: da l'ebraicu "Myriam", significatu incertu, forse "vidente", forse "signora". In Corsica, in u 1981, u nome Maria, solu o accuppiatu à un altru, era purtatu da 264 donne nantu à 100O. In più, era datu à certi maschji, accuppiatu à un altru nome: Petru Maria, Filippu Maria, ecc.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 1 di dicembre

U 1 di dicembre hè u 335esimu ghjornu (u 336esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Eligiu. Santa Fiurenza.
Eligiu era un santu assai pupulare in Francia per via di a canzona:
Le bon roi Dagobert avait sa culotte à l'envers. Le grand Saint Eloi lui dit: O mon Roi! Votre Majesté est mal culottée. C'est vrai lui dit le Roi, je vais la remettre à l'endroit.
Eligiu era un orefice natu versu l'annu 588 à Chaptelat, vicinu à Limoges.
U rè di i Franchi, Cluttariu Secondu, l'avia datu l'oru per falli un tronu. Eligiu li ne fece dui. Allora u rè u fece direttore di a Zecca. E munete d'oru di tandu portanu a so signatura.
A' a morte di Cluttariu, u figliolu, Dagobertu Primu, cugnumatu u Salomone di i Franchi, fece di Eligiu u so primu cunsiglieru.
A' 51 annu, dui anni dopu à a morte di Dagobertu, Eligiu si hè fattu prete è ghjè diventatu u vescu di Noviomagu, l'attuale cità di Noyon, in u dipartimentu di l'Oise. Hè mortu in issa cità u 1u dicembre di l'annu 660. Avia una settantina d'anni.
Etimolugia: da u lat. "eligius" (elettu... da Diu).
Nomi: Eligiu, Eloi, Eloy.
Paesi è cità: Anversa, , Dunkerque, Limoges, Marseglia, Noyon, Bologna.
Prutezzione; Eligiu hè u santu patrone di l'orefici, di i stazzunari è, in generale, di tutti quelli chì battenu u ferru.
U 1u dicembre si festighjeghja dinù à Santa Fiurenza.
Una Santa Fiurenza, chì campava à u seculu quartu, serebbi stata cunvertita da Santu Ilariu, vescu di Poitiers.
Un'altra Santa Fiurenza, campava à u seculu sestu in Spagna è ghjera a surella di Santu Leandru è Santu Bisidoru.
Etimolugia è nomi: Cf Fiurenzu (4 lugliu).

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 1 di lugliu

U 1 di lugliu hè u 182esimu ghjornu (u 183esimu ghjornu s'è l'annata hè bisesta) di u calendariu gregorianu.

## Morte

- 1981: Marcel Breuer, architettu è designer.

## Celebrazione
### I Santi

Santu Teoduricu.
Teoduricu hè natu in Curtis Alamanorum, l'attuale Auménancour, in u dipartimentu di a Marne. Hè mortu l'annu 533 in Remi, l'attuale cità di Reims.
U babbu, un sgiò, era un furdanu è un ladrone. Ellu, ùn serà statu tantu megliu, ma era più di bon indule.
U ghjornu di u so matrimoniu, si avvede ch'ellu hà a vucazione per fassi frate. A moglia, un a tocca è cerca di scunvincela di entre in un cunventu. Quella ùn accetta. Inseme, vanu à cunsultà u vescu di Remi chì rimanda a moglia in casa soia, scioglie u matrimoniu è si tene à Teoduricu. Li fece creà un munasteru nantu à u Monte d'Oru, vicinu à Remi, un munasteru chì hà esistitu sinu à u 1776.
A più grande gioia di Teoduricu fù quan'ellu hà vistu affaccà u babbu chì dumandava di cunvertesi è di fassi frate ancu ellu.
Contanu chì, un ghjornu, Teoduricu hà ricevutu a visita di u rè Teoduricu Primu, un figliolu di Clodoveu chì avia un ochju scempiatu. I medichi u li vulianu caccià, ma u rè ùn vulia esse guarciu. Dicia: "S'o perdu a medità di i mio ochji perdu dinù a medità di a mio auturità nantu à i mio guerrieri". Teoduricu tuccò l'ochju chì guarì.
Serebbi per via di issu miraculu chì, tutte e volte chì i rè di Francia andavanu in Reims à fassi cunsacrà, u lindumane facianu cullaziò in l'abbazia di u Monte d'Oru.
Etimolugia: da u germ. "Thorr" (nome di una divinità).
Nomi: Dederick, Derek, Deric, Derick, Derk, Derkie, Derrick, Deter, Didrik, Didrika, Diede, Diede, Diederica, Diederiek, Diederik, Diedrich, Diedrik, Dierich, Diet, Dieter, Dieto, Dietrich, Dirk, Dirkie, Drieca, Durk, Teodurica, Teoduricu, Theodo, Theodoric, Theodorico, Théry, Thiede, Thierry, Thiéry, Til, Tilemann, Till, Tjark.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 1 di maghju

U 1 di maghju hè u 121esimu ghjornu (u 122esimu ghjornu s'è l'annata hè bisesta) di u calendariu gregorianu.

## Nascite

* 1952: Demetriu Micalopulo, storicu grecu.
* 1975: Murat Han, attore turcu.
* 1984 : Criazioni di u STC (Sindicatu di i Travagliatori Corsi)

## Morte

- 1891 - Ferdinand Gregorovius, storicu tedescu.

## Celebrazione
### Feste

Festa di u travagliu.
In a Roma antica, u primu maghju era a festa di Fiora, a dea di i fiori è di i giardini, amata da Zeffiru è mamma di u Veranu.
U primu maghju hè a fine di l'invernu. A natura rinvivisce. In i paesi di u nordu, facianu un manichinu chì riprisentava l'invernu è u scapavanu o u brusgiavanu. E' po, hè venutu l'usu di piantà u maghju, un fustu d'arburu, senza ramelle, cù qualchì frasca in cima, qualchì volta una curona.
Issa celebrazione era una festa pagana. E' po, a Chjesa rumana si ne hè impatrunita. In u 1758, un ghjesuitu talianu fece stampà un libru intitulatu: "Il mese di maggio consacrato alle glorie della gran Madre di Dio", è u papa l'accettò.
Ci vole à dì chì, da un pezzu, certi preti catolichi participavanu à e celebrazioni di u primu maghju, urganizate da e curpurazioni d'artigiani. E' ghjè forse cusì chì u primu maghju hè diventatu a festa di u travagliu. Ma, issa festa, cum'ella hè oghje, ramenta e lotte di l'operai per ùn fà chè 8 ore di travagliu à ghjornu.
In u 1884, i sindicati operai di i Stati Uniti è di u Canadà anu decisu chì u primu maghju 1886 serebbi u principiu di l'offensiva. Issu ghjornu ci funu grosse manifestazioni represse senza pietà da a pulizza in certe cità.
L'internaziunalizazione di a Festa di u Travaglia vense da Francia. Di lugliu 1889, Raymond Lavigne, delegatu di u Partitu operaiu è di i Sindicati, ne fece a pruposta à u Cungressu internaziunale di Parigi è a so pruposta fù accettata.
A prima manifestazione internaziunale di u pruletariatu si hè dunque fatta u primu maghju 1890.
D'urigine anarchista, a festa hè stata ricuperata da i partiti marzisti à i cungressi internaziunali di Brusselle in u 1891 è di Zurigu in u 1893 chì anu fattu a scelta di una celebrazione pacifica.
In Francia, u primu maghju hè ufficialmente un ghjornu festivu da l'ultima guerra, dopu chì u guvernu di Vichy abbia pruvatu à viutallu di u so cuntenutu di lotta pruletariana celebrendu à San Filippu per via chì u capu di Statu era Filippu Pétain. Un' era d'altronde micca una idea uriginale. San Filippu era digià statu festighjatu in Francia u primu maghju dopu à a rivuluzione parigina di u 1830, in l'onore di Luigi Filippu rè. In u 1837, u rè avendu datu soldi pè e strade è i porti di Corsica, a municipalità di Bastia vutava 300 franchi per celebrà in pompa u primu maghju. A deliberazione dicia: "La ville, partageant avec effusion de coeur la reconnaissance publique pour les bienfaits que le roi et le gouvernement ont accordé à la Corse, estime qu'il convient de célébrer la Saint Philippe avec toute la pompe convenable".
A chjesa catolica hà decisu d'accettà u primu maghju cum'è festa di u travagliu, celebrendu à San Ghjiseppu artigianu.

### I Santi
## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 1 di settembre

U 1 di settembre hè u 244esimu ghjornu (u 245esimu ghjornu s'è l'annata hè bisesta) di u calendariu gregorianu.

## Nascite

* 1653 - Johann Pachelbel, compositore tedescu († 1706)
* 1846 - Carlo Cafiero, pensadore anarchicu († 1892)
* 1854 - Engelbert Humperdinck, compositore († 1921)
* 1875 - Edgar Rice Burroughs, scrittore americanu, creatore di Tarzan († 1950)
* 1887 - Blaise Cendrars, scrittore († 1961)
* 1888 - Andrija Stampar, medicu, diplomaticu († 1958)
* 1906 - Joaquin Balaguer, politicante è presidente di a Republica Dominicana († 2002)
* 1907 - Walter Reuther, sindicalistu († 1970)
* 1920 - Richard Farnsworth, attore americanu († 2000)
* 1921 - Willem Frederik Hermans, scrittore olandese († 1995)
* 1922
** Yvonne De Carlo, attrice canadiana
** Vittorio Gassman, attore talianu († 2000)
* 1926 - Stanley Cavell, filosofu americanu
* 1928 - George Maharis, attore
* 1653 - Johann Pachelbel, compositore tedescu († 1706)
* 1996 - Zendaya, attrice è cantadora americana

## Celebrazione
### Feste
### I Santi

Santu Egidiu. Santu Lupu.
Egidiu era un rimitu venutu d'Attene à stassi in Provenza. Hà datu u so nome à u paese è furesta di Saint-Gilles-du-Gard, nantu à u Rotanu, vicinu à Marseglia. A so pupularità vene da l'abbazia edificata nantu à a so tomba, forse à u seculu sestu, tomba chì si truvava nantu à una strada da Roma à Santiagu di Compostella. I pelegrini ci si arrestavanu è, di ritornu in i so paesi, cantavanu e lode di u santu.
A legenda dice chì Egidiu era dilicatu di stomacu è chì, ogni matina, una cervetta venia à truvallu è si lasciava munghje cum'è una sciocca.
Etimolugia: da u germanicu "gisil" (talla, cacciu, discendente). Anu dettu dinù chì u nome vene da una parulla greca chì vole dì "piccula capra".
Nomi: Aegidia, Aegilius, Egede, Egid, Egide, Egidia, Egidio, Egidiu, Egidius, Eguidi, Gil, Gildrina, Gilet, Gilia, Gill, Gilles, Gilleske, Gillet, Gillette, Gillis, Gillo, Gillot, Idzi, Ilian, Jileta, Jilez.
Prutezzione: A' u Medievu, Egidiu era pregatu per vince a pesta è altre epidemie, è a sterilità di e donne. In Inghilterra hè u santu patrone di i mendicanti è di i paralitichi.
Lupu hè natu accantu à Aurelianoru (l'attuale Orléans, dipartimentu di u Loiret) è ghjè mortu in Senone (l'attuale cità di Sens, dipartimentu di l'Yonne), l'annu 623.
Fattu vescu di Senone, era inviliatu è calunniatu da un abbate chì vulia u postu. Fù ancu esiliatu un certu tempu. Quand'ellu vultò, fù accoltu cù gran gioia da e pupulazioni, è dinù da a ciccona di a cattedrale.
Issa ciccona, quand'ella vedia à Lupu, si mettia à tintinnulà cù armunia è , quandu i nimichi si avvicinavanu da a cità, sbattagliulava à diruttera. U rè di a Burgogna a volse, è a si pigliò. Tandu si ammutulì è u rè ùn pobbe fà di menu chè di rimandalla in Senone.
Etimolugia: da u lat. "lupus" (lupu), in germanicu "wolf".
Nomi: Loup, Leu, Lowell, Lovel, Lupo, Lupu, Lope, Lobo, Wilf, Ulf, Uffe, Wolf, Wolfilo, Wölfel.
Prutezzione: San Lupu hà a riputazione di guarisce u mal cadutu, a pena in corpu, è di francà da a paura.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 1 nuvembri

U 1 nuvembri hè u 305esimu ghjornu (u 306esimu ghjornu s'è l'annata hè bisesta) di u calendariu gregorianu.

## Nascite

- 1981 - Coco Martin, attore e direttore filippinu.

## Morte

* Theodor Mommsen (30 nuvembri 1817–1 nuvembri 1903), 1863

## Celebrazione

* World Vegan Day

### I Santi

I Santi.
A festa di i Santi hà per urigine una festa di i martiri di u mondu sanu chì ghjera in usu in a Chjesa d'Oriente à u seculu quartu. Per l'Occidente, l'annu 608, u papa Bonifaziu Quartu (608-615) hà fissatu à u primu nuvembre a festa di tutti i Santi. Nanzu era u 13 maghju. A scelta di u primu nuvembre, vigilia di i Morti, hè stata per caccià una antica festa pagana.
Da i tempi antichi, in Europa, u ricordu di i Morti si facia u primu nuvembre. D'altronde, in Corsica, hè sempre in usu, o era sempre in usu pocu tempu fà, di andà issu ghjornu à u cimiteriu.
Etimolugia: traduzzione di u let. "Omnes Sancti".
Casate: Santi, Desanti, Santelli, Santarelli, Santini, Santucci, Santoni.- In u 1981, in Corsica, a casata Santoni venia à u sestu rangu, dopu à Casanova, Albertini, Luciani, Mattei è Rossi (cantone di Zicavu: 29%, Santa Maria Sichè: 15%, Aiacciu 14%, Prunelli di Fiumorbu 10%). A casata Santini venia à u 29èsimu rangu è Santucci à u 37èsimu. A' elle trè: Santoni, Santini è Santucci, riprisentavanu 12,4 casate nantu à 1000.
Nomi: Santa, Santinu, Santu, Tossanus, Toussain, Toussaine, Toussaint, Toussainte, Tutia.- U nome Santu - cum'è d'altronde Pasquale o Natale - ùn hè micca ricunnusciutu da a Cristianità. E' purtantu, for di i paesi prutestanti, serve assai.- In u 1981, in Corsica, u nome Santu venia à u 14èsimu rangu di i nomi maschili, era quellu di 13 omi nantu à 1000. Santa venia à u 14èsimu rangu di i nomi feminili. Era quellu di 10 donne nantu à 1000.
Paesi è cità: Bustanicu (festa patrunale).
Detti è pruverbii: "A' chì sumena avanti à i Santi, sumena pè i cantanti (l'ocelli)". "U primu di nuvembre, San Martinu risplende è si sparghje u vinu". Vene li Santi chì inchjarisce u vinu; à l'11 risplende San Martinu".

## Ligami

* L'almanaccu 2006 di l'Adecec Archiviu 2006-04-22 at the Wayback Machine
# 1 uttrovi

U 1 uttrovi hè u 274esimu ghjornu (u 275esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Teresia di u Bambinu.
Si chjamava Thérèse Martin. Era nata in Alençon, dipartimentu di l'Orne, u 2 ghjennaghju 1873. U babbu, rillugiaiu, è a mamma, trinaia, guadagnavanu bè a so vita. Avianu ancu messu da parte una piccula furtuna: 360.000 franchi à l'epica chì u pane custava sei soldi u chilò. Avianu avutu nove figlioli. I quattru maschji sò morti. E cinque femine si sò fatte sore.
Quandu a moglia more d'un cancaru ch'ella hà patutu dodeci anni, Luigi Martin si ritira in Lisieux, dipartimentu di u Calvados, è passa u so tempu à frequentà a chjesa è à piscà. Di ferraghju 1889, perde u sentimentu è u chjudenu in una casa di scemi. Teresia hà 16 anni è, da dece mesi, era in un cunventu di Carmelitane duv'ella travaglichjava è pregava cù e cumpagne senza fassi rimarcà.
A' u mese d'uttobre 1891, face prufessione di voti munastichi. Un ghjornu chì un predicadore ramintava e parulle di Ghjesù quand'ellu disse: "S'è vo ùn diventate zitelli, ùn entrerete in Paradisu", Teresia decide di seguità issu cunsigliu. Ella chì ghjera turmintata da una pessima eredità, ritrova l'equilibriu, a pace, è a santità.
A' l'età di 23 anni, in a settimana santa, sputa sangue. Era tisica. Campa torna 18 mesi, avendu sempre speranza... è fede. U 30 sittembre 1897, e cumpagne a sentenu murmurà "Un' vogliu micca soffre menu... Oh! quantu u tendu caru!". Si mette à pusà nantu à u lettu, feghja versu u celu, l'ochji pieni di luce, è more.
Etimolugia: da u gr. "Therasia" (nome di locu). U nome vole dì: abitante di Therasia, un isulottu di u gruppu di i Cicladi. Hè affaccatu in Spagna à u u seculu quintu, purtatu da parechje regine, è, da custì, si hè spartu in l'altri paesi d'Europa.
Nomi: Resa, Reserl, Resi, Resia, Resli, Teresa, Terese, Teresia, Teresita, Teressa, Terézie, Terka, Tesja, Tessa, Tessie, Theresa, Thérèse, Theresia, Toireasa, Tracey, Tracie, Tracy, Treedtsje, Teri, Terri, Terrie, Terry, Tessy.
Prutezzione: missioni è missiunarii.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 1u d'aprile

U primu d'aprile hè u 91$^u$ ghjornu di l'annu (u 92$^u$ sì hè bisestile) in u calendariu gregurianu. Restanu 274 ghjorni à a fine di l'annu.

## Nascite

- 1926 - Anne McCaffrey, scrivana americana di fintascenza è fantasia.

## Celebrazioni
### Santi

Santu Ugu.
Ugu hè natu l'annu 1053 in un locu chjamatu Castellu Novu, in l'attuale cumuna di Châteauneuf-sur-Isère, dipartimentu di a Drôme. A' 27 anni, era canonicu in Valencia quandu u legatu di u papa u fece vescu di Grazianopuli, l'attuale Grenoble. Ellu ùn vulia, soprattuttu chì u cleru di a so dioccesi ùn avia nisuna morale.
Dui anni dopu, scuraggitu, si ritirò in l'abbazia di Casam Dei, l'attuale Chaise-Dieu, dipartimentu di a Haute-Loire. Ci stete felice quindeci mesi sinu à u ghjornu chì u papa l'ubligò à rivene in a so dioccesi.
Ugu hà aiutatu à San Brunu - chì ghjera statu u so prufessore - à creà a Grande Certosa, un munasteru duve i monachi campavanu chjusi è ùn si ritruvavanu chè per l'uffizii.
Per succore i poveri, Ugu si vendì u so anellu pasturale è u so più bellu calice. Senza San Brunu, si averebbi vendutu ancu u cavallu chì li servia à visità a so dioccesi.
Da ch'ellu ùn vulia esse vescu, u so episcupatu hà duratu quasi 50 anni. Hà participatu à dui cuncilii è hà cunnusciutu cinque papa. Hè mortu à 79 anni, u 1u aprile 1132. Dui anni dopu, Nucenziu Secondu u canunizava.
Etimolugia: da u germanicu "hûg" (intelligenza).
Casate: Ughelli, Ughetti, Ugolini.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine